Tak for din dejlige brevkasse, har skrevet til dig før. Min mand har en stor pensionsopsparing i PensionDanmark, hvor han har en ratepension, en livslang pensionsop-sparing og en aldersopsparing. Han har haft den siden 2006. Han er 63 år og arbejder stadig, men har søgt og blevet til Arne-pension fra april 2024. Er det muligt at få en sum penge udbetalt inden folkepensionsalderen?
Din mand har mulighed for at sætte udbetaling af aldersopsparing og ratepension i gang allerede nu, når den er oprettet før 2007, men måske får han mere brug for pengene senere, så tænk jer om. I skal være opmærksomme på, at når din mand får Tidlig Pension, populært kaldet Arne-pension, bliver alle arbejdsmarkedspensioner modregnet i den, uanset om han starter udbetalingen af dem eller ej. Jeg vil anbefale din mand at få hjælp til at beregne, hvilken indflydelse hans pensionsopsparinger vil få, og hvordan det bedst kan betale sig for ham at starte udbetalingen af dem. Han kan evt. booke et møde med en af PensionDanmarks rådgivere for at få rådgivning om, hvordan han får mest muligt ud af sin opsparing.